Aetas veris et autumni
Aetas veris et autumni (Mandarinice simpliciter 春秋时代; traditionaliter 春秋時代; pinyin Chūnqiū Shídài) fuit aetas in historia Sinica a 771 a.C.n. ad 476 a.C.n. fere, vel secundum nonnullos historicos usque ad 403 a.C.n., quae cum primo dimidio fere aetatis Zhou orientalis congruit. Proprium aetatis nomen ex Annalibus Veris et Autumni derivat, ex historia Lu civitatis ab anno 722 a.C.n. ad 479 a.C.n., quae ab antiquis cum Confucio coniungi traditur.